Dave Lowry

David John Lowry (s. 14. helmikuuta 1965 Sudbury, Ontario) on uransa lopettanut kanadalainen jääkiekkoilija, pelipaikaltaan vasen laitahyökkääjä.

Vancouver Canucks varasi Lowryn vuoden 1983 NHL:n varaustilaisuudessa kuudennella kierroksella varausvuorolla 110. 

Lowry pelasi ennen NHL-uraansa kolme kautta OHL:n London Knightsissa. 

Lowry debytoi NHL:ssä kaudella 1985–1986 hänet varanneessa Vancouverissa tehden runkosarjassa 73 ottelussa tehopisteet 10+8=18. Lowry pelasi Vancouverissa kolme kautta ennen kuin hänet kaupattiin kaudeksi 1988–1989 St. Louis Bluesiin vaihdossa Ernie Vargasiin. Lowry pelasi suurimman osan ensimmäisestä St. Louisin kaudestaan farmijoukkue Peoria Rivermenissä AHL:ssä, St. Louisissa hän pelasi 22 runkosarjaottelua ja kymmenen pudotuspeliä. Lowry pelasi St. Louisissa viisi kautta ennen siirtymistään Florida Panthersiin. 

Floridassa Lowry pelasi uransa parhaat kaudet ja pääsi kaudella 1995–1996 Stanley Cup -finaaleihin, joissa kuitenkin Colorado Avalanche voitti Floridan suoraan otteluvoitoin 4–0. Samalla kaudella Lowry sai lempinimen ”Mr. Playoff”, kun hän teki pudotuspeleissä 10 maalia. Kaudeksi 1997–1998 Lowry kaupattiin yhdessä ensimmäisen kierroksen varausvuoron vuoden 1998 NHL:n varaustilaisuudessa kanssa San Jose Sharksiin vaihdossa Viktor Kozloviin ja viidennen kierroksen varausvuoroon 1998 varaustilaisuudessa.

Kolmen San Josen kauden jälkeen Lowry siirtyi Calgary Flamesiin, jossa pelasi uransa viimeiset neljä kautta. Lowry lopetti uransa kauden 2003–2004 jälkeen. Hän toimi Calgaryn kapteenina kaudet 2000–2002. 

Peliuran jälkeen Lowry on toiminut sekä apu- että päävalmentajana WHL:n Calgary Hitmenissä, ja nykyisin hän on Calgary Flamesin apuvalmentaja. 

 Tilastot 

     Runkosarja   Pudotuspelit Kausi Joukkue Sarja O M S Pts RM O M S Pts RM 1982–83 London Knights OHL 42 11 16 27 48 3 0 0 0 14 1983–84 London Knights OHL 66 29 47 76 125 8 6 6 12 41 1984–85 London Knights OHL 61 60 60 120 94 8 6 5 11 10 1985–86 Vancouver Canucks NHL 73 10 8 18 143 3 0 0 0 0 1986–87 Vancouver Canucks NHL 70 8 10 18 176 — — — — — 1987–88 Fredericton Express AHL 46 18 27 45 59 14 7 3 10 72 1987–88 Vancouver Canucks NHL 22 1 3 4 38 — — — — — 1988–89 Peoria Rivermen IHL 58 31 35 66 45 — — — — — 1988–89 St. Louis Blues NHL 21 3 3 6 11 10 0 5 5 4 1989–90 St. Louis Blues  NHL 78 19 6 25 75 12 2 1 3 39 1990–91 St. Louis Blues NHL 79 19 21 40 168 13 1 4 5 35 1991–92 St. Louis Blues NHL 75 7 13 20 77 6 0 1 1 20 1992–93 St. Louis Blues NHL 58 5 8 13 101 11 2 0 2 14 1993–94 Florida Panthers NHL 80 15 22 37 64 — — — — — 1994–95 Florida Panthers NHL 45 10 10 20 25 — — — — — 1995–96 Florida Panthers NHL 63 10 14 24 36 22 10 7 17 39 1996–97 Florida Panthers NHL  77 15 14 29 51 5 0 0 0 0 1997–98 Florida Panthers NHL 7 0 0 0 2 — — — — — 1997–98 San Jose Sharks NHL 50 4 4 8 51 6 0 0 0 18 1998–99 San Jose Sharks NHL 61 6 9 15 24 1 0 0 0 0 1999–2000 San Jose Sharks NHL 32 1 4 5 18 12 1 2 3 6 2000–01 Calgary Flames NHL 79 18 17 35 47 — — — — — 2001–02 Calgary Flames NHL 62 7 6 13 51 — — — — — 2002–03 Saint John Flames AHL 22 3 6 9 16 — — — — — 2002–03 Calgary Flames NHL 34 5 14 19 22 — — — — — 2003–04 Calgary Flames NHL 18 1 1 2 11 10 0 0 0 6 NHL yhteensä 1084 164 187 351 1191 111 16 20 36 181

Lähteet

Luokka:Kanadalaiset jääkiekkoilijat
Luokka:Vancouver Canucksin varaamat pelaajat
Luokka:Vuonna 1965 syntyneet
Luokka:Elävät henkilöt